
LES  LAVAL  LA  FAIGXE 


ET    LEUR    LIVRE    DE    RAISON 


1452-1533 


En  examinant  les  divers  manuscrits  de  la  Chronique  de 
Vitré  de  Le  Baud,  on  découvre  dans  celui  qui  a  appartenu 
à  la  famille  de  Souvigny  et  qui  est  conservé  à  la  Bibliothè- 
que nationale  sous  le  numéro  11557  des  manuscrits  français, 
un  texte  relatif  aux  Laval  La  Faigne,  dont  l'existence  n'est 
signalée  nulle  part,  et  qui,  copié  de  la  môme  main  que  la 
chronique  elle-même  dont  rien  ne  le  distingue,  fait  corps 
avec  Toeuvre  du  chanoine  de  Saint-Tugal.  Ces  quelques  pages 
constituent  une  sorte  de  livre  de  raison,  et,  sur  la  période 
écoulée  entre  1496  et  1533,  elles  font  connaître  un  certain 
nombre  d'événements  relatifs  aux  Laval  La  Faigne  restés  jus- 
qu'ici inconnus. 

Leur  publication  n'est  donc  pas  sans  intérêt.  Elle  est  pré- 
cédée des  lettres  par  lesquelles,  en  1452,  Charles  iV,  comte 
du  Maine,  avait,  au  profit  de  Guy  de  Laval-Loué,  érigé  La 
Faigne  en  châtellenie,  et  d'autres  lettres  du  même  prince  par 
lesquelles,   en    1467,  il  autorisait  à  comprendre  l'hommage 

du  quart  de  Oizé  dans  celui  que  Guy  de  Laval-Loué  devait 
au  baron  de  Ghâteau-du-Loir  pour  La  Faigne  (1). 

G*®  Bertrand  de  Broussillon. 


I.  —  1452,  24  septembre.  Gleppé.  —  Lettres  par  les- 
quelles Charles  IV,  comte  du  Maine,  érige  la  terre  de  La 
Faigne  en  chàtellenie,  au  profit  de  Guy  de  Laval-Loué 
(Gopie  de  1455.  A.  N.,  P  1344,  576). 

Charles,  conte  du  Maine,  de  Guise,  de  Mortaing  et  de  Gien, 
viconte  de  Ghastelleraut,  seigneur  du  Ghasteau-du-Loir,  lieu- 
tenant général  et  gouverneur  pour  monseigneur  le  roy  en  ses 
pays  de  Languedoc  et  duchié  de  Guienne,  à  touz  ceulx  qui 
ces  présentes  lettres  verront,  salut. 

Receue  avons  Tumble  supplicacion  de  nostre  amé  et  féal 
conseillier  et  chambellain  Guy  de  Laval,  chevalier,  seigneur 
de  Loué  et  de  La  Faigne,  contenant  que  en  sadite  terre  de  La 
Faigne,  laquelle  il  tient  de  nous  à  cause  de  nostre  seigneurie 
de  Ghasteau-du-Loir  à  foy  et  hommaige  lige  à  deux  moys  de 
gardes,  il  a  de  tous  temps  et  d'ancienneté,  tellement  qu'il 
n'est  mémoire  du  contraire,  beau  chastel  et  place  forte,  justice 
haulte,  moyenne  et  basse,  scaulx  de  contratz,  foyres  et  marché, 
four  à  ban,  plusieurs  hommes,  vassaulx  et  subgiz,  dont  les 
ungs  tiennent  de  lui  leurs  terres  et  seigneuries  à  foy  et  hom- 
maige lige  et  simple,  les  autres  censivement  et  autrement,  et 
plusieurs  aultres  beaulx  droiz,  prérogatives  et  prééminences, 
desquelz  ensemble  les  dessusdits,  lui  et  ses  prédécesseurs  ont 
joy  et  usé  de  tous  temps  et  d'ancienneté  et  de  tel  qu'il  n'est 

(1)  Au  tome  XIII  du  Bulletin  de  la  Société  iVAgriculture,  Sciences  et 
Arts  de  la  Sarthe  (p.  49-61),  se  trouve  une  Notice  historique  sur  Van- 
cienne  Seigneurie  de  {sic  au  lieu  de  et]  la  Chapelle  de  La  Faigne,  com- 
mune de  Pontvallain,  par  M.  David,  dont  il  est  d'autant  plus  utile  de 
signaler  l'existence  que  la  table  du  volume  n'en  contient  pas  mention. 

mémoire  du  contraire.  Et  que  sadicte  terre  et  seigneurie  vault 
ou  puelt  valoir  de  quatre  cens  à  cinq  cens  livres  ou  environ 
et  que,  combien  que  sadicte  terre  et  seigneurie  de  La  Faigne 
soit  en  revenu  et  des  droiz  et  prérogatives  dessusdites  et 
autres,  toutesvoyes  il  désireroit  et  désire  y  avoir  chastellenie 
et  les  droiz  qui  en  despendent,  en  nous  suppliant  humblement 
que,  pour  honneur  de  lui  et  de  sa  postérité,  et  en  contem- 
placion  des  secours  que  lui  et  ses  prédécesseurs  ont  faiz  ou 
temps  passé  à  nous  et  à  nos  prédécesseurs,  le  lui  vueillons 
octroyer  et  sadicte  terre  et  seigneurie  ennoblir  et  ériger  en 
chastellenie  et  la  lui  donner  et  octoyer  et  les  droiz  appartenans 
à  seigneur  chastellain. 

Savoir  faisons  que,  eue  sur  la  supplicacion  dessusdite  advis 
et  déliberacion  avecques  aucuns  des  gens  de  nostre  conseil, 
bien  acertenez  des  services  faiz  par  ses  prédécesseurs  aux 
nostres,  et  par  nostredit  conseillier  et  chambellain  tant  à  nostre 
très  redoubté  seigneur  et  frère  le  roy  de  Jhérusalem  et  de  Sicille 
duc  d'Anjou,  duquel  il  est  conseillier,  chambellain  et  serviteur 
commensal,  comme  à  nous,  en  plusieurs  et  maintes  manières, 
et  encore  puis  naguères  et  aussi  présentement  en  noz  affaires 
touchant  noz  terres  et  seigneuries  de  Verre  et  l'isle  de  Martigue 
en  Prouvence,  espérans  que  tousjours  ou  temps  avenir  y  persé- 
vère de  bien  en  mieux,  nous,  en  considéracion  des  choses 
dessusdictes  et  que  les  droiz  et  mercs  dessusdits  sont  beaux 
et  grans  et  des  droiz  qui  appartiennent  à  seigneur  chastellain, 
selon  la  coustume  de  nostredit  pais  du  Maine,  aussi  le  grant 
revenu  d'iceile  terre  et  seigneurie,  pour  ces  causes  et  aultres 
ad  ce  nous  mouvans,  de  nostre  certaine  science  et  grâce 
espécial,  avons  icelle  terre  et  seigneurie  de  La  Faigne  enno- 
blie et  érigée,  et,  par  ces  présentes,  ennoblissons  et  érigeons 
en  chastellenie,  et  à  nostredit  conseillier  et  chambellain,  ses 
hoirs  et  ayans  cause  en  icelle  à  tousjourmais,  avons  donné  et 
octroyé  et,  par  ces  présentes,  donnons  et  octroions  en  sadite 
terre  et  seigneurie  de  La  Faigne  et  es  appartenances  et  deppen- 
dances   d'iceile,  droit    de    chastel  et  chastellenie,  et  iceulx 


f 

! 


—  10  — 

tenir  de  nous  et  de  noz  successeurs  barons  de  Chasteau-du- 
Loir,  soubz  ledit  hommaige  lige  et  devoirs  anciens  et  accous- 
tumez,  qu'il  nous  doit  à  cause  de  sadicte  terre  et  seigneurie, 
sans  plus  nous  en  faire. 

Si  donnons  en  mandement  à  noz  amez  et  féaulx  conseilliers 
le  juge  ordinaire  en  nostredit  pays  et  conté  du  Maine,  les 
gens  de  noz  comptes,  trésorier  général  de  noz  finances,  bailli 
duditlieudu  Chasteau-du-!.oir,  et  à  tous  noz  aultres justiciers 
et  officiers  et  à  chacun  d'eulx,  appeliez  noz  advocat  et  procu- 
reurs en  nostredit  conté  du  Maine  et  baronnie  de  Ghasteau- 
du-Loir,  que  de  nostre  présent  don,  grâce,  concession  et 
octroy  ilz  facent,  seuffrent  et  laissent  joir  plainement  et  paisi- 
blement nostredit  conseiller  et  chambellain  et  ses  successeurs 
seigneurs  de  ladite  terre  de  La  Faigne,  sans  en  ce  leur  donner 
ou  seuffrir  estre  fait,  mis  ou  donné  à  présent  ou  pour  l'avenir 
aucun  destourbier  ou  empeschoment  au  contraire,  en  retenant 
par  les  gens  de  noz  dits  comptes  en  nostredite  chambre  le 
vidimiis  de  ces  présentes  en  fourme  authentique.  Car  ainsi 
nous  plaist-il  et  voulons  estre  fait.  Sauf  en  autres  choses 
nostre  droit  et  Tautruy  en  toutes. 

En  tesmoingde  ce  nous  avons  fait  mectre  nostre  scel  à  ces- 
dites  présentes. 

Donné  à  Cleppieu-lès-Feurs,  le  xxiiii*  jour  de  septembre, 
Tan  de  grâce  M  CCGG  LU. 

Ainsi sign é  :  Par  monsigneur  le  conte,  le  sire  de  la  Beschiere 
et  maistre  Jehan  F'ournier,  présens.  Hodon. 


II.  —  1454  (v.  s.),  15  mars.  —  Formule  d'entérinement 
par  la  Chambre  des  comptes  d'Anjou  des  lettres  d'érection 
de  La  Faigne  en  chàtellenie  (A.  N.,  P  1344,  576). 

Lequinziesme  jourde  mars.  Tan  de  grâce  mil  cccc  cinquante 
et  quatre,  en  jugement,  les  alîaires  du  Mans  tenues  par  honno- 
rable  homme  et  saige   maistre  Jehan  Fournier,  licencié  en 

lays,  juge  ordinaire  du  Maine,  ont  esté  leues  et  publiées  ces 
présentes  présentées  par  noble  homme  messire  Guy  de  Laval, 
chevalier,  seigneur  de  Loué  et  de  La  Faigne,  comparant  par 
Jehan  de  Gourlandon,  son  procureur,  requérant  l'entérinement 
d'icelle,  auquel  procureur  a  esté  donné  congié  de  joyr  du  don 
contenu  au  texte  de  cesdites  présentes,  sauf  le  droit  de  mon- 
seigneur en  autres  choses  et  l'autruy  en  toutes,  es  présences 
de  honnorables  hommes  et  sages,  maistre  René  Breslay, 
advocat  fiscal,  François  Le  Ghat,  procureur,  Guillaume  de  La 
Croix,  bailly  du  Ghasteau-du-Loir,  et  Jehan  Gorget,  procu- 
reur, les  jour  et  an  dessusdiz. 

Ainsi  signé  :  J.  Girat  et  A.  Brissart. 


III.  —  1467,  8  octobre.  Angers. — Lettres  par  lesquelles 
Charles  IV,  comte  du  Maine,  réunit  au  profit  de  Guy  de 
Laval-Loué  l'hommage  du  quart  d'Oizé  à  celui  qu'il  dei^ait 
pour  La  Faigne  (Copie,  A.  N.,  P  1343,  fol.  4). 

Charles,  conte  du  Maine,  de  Guise,  de  Mortain  et  de  Gien, 
viconte  de  Ghasteleraud  et  gouverneur  de  Languedoc,  à  tous 
ceulx  qui  ces  présentes  lettres  verront. 

Nostre  très  cher  et  féal  messire  Guy  de  Laval,  chevalier, 
seigneur  de  Loué,  nous  aûiit  dire  et  remonstrer  que,  à  cause 
et  pour  raison  de  nostre  baronnie  du  Chasteau-du-Loir,  il  tient 
de  nous  à  foy  et  hommaige  lige  les  chastel,  chastellenie,  terre 
et  seigneurie  de  La  Faigne  ;  aussi  tient  à  ung  autre  hommaige 
la  quarte  partie  par  indivis  de  lapprovosté  et  coustumerie 
d'Oaysé,  membre  deppendant  de  nostredite  baronnie  du  Chas- 
teau-du-Loir, en  nous  requérant  que  nostre  plaisir  soit  luy 
remectre  à  luy  et  à  ses  héritiers  et  ayant  cause  apperpétuité 
ledit  hommaige  de  ladite  quarte  partie  d'iceulx  prevosté  et  cous- 
tumerie d'Oaysé  en  et  soubz  ledit  hommaige  de  La  Faigne. 

Savoir  faisons  que  nous,  enconsidéracion  à  plusieurs  grans 
et  agréables  services  faiz  par  ledit  seigneur  de  Loué  à  nous 


':i 


et  aux  nostres  en  maintes  manières,  pour  ces  causes,  inclinans 
à  sa  requeste,  avons  mis  et  uni,  mectons  et  unissons  de  grâce 
espécial,  par  ces  présentes,  ledit  hommaige  de  ladite  quarte 
partie  de  ladite  prévosté  et  coustumerie  d'Oaysé  en  et  soubz 
ledit  hommage  lige  desdits  chastel,  chastellenio,  terre  et 
seigneurie  de  La  Faigne,  sans  ce  que  jamais  ou  temps  avenir 
luy,  les  siens,  successeurs  ou  ayant  cause  soient  tenuz  ne 
puissent  estre  contrains  faire  à  nous  ou  aux  nostres  foy  et 
hommage,  particulièrement  de  ladite  quarte  partie  de  ladite 
prévosté  et  coustumerie  d'Oaysé,  et  voulons  et  déclairons  ledit 
hommage  confiez,  comprins  et  contenu  en  et  soubz  ledit 
hommage  de  La  Faygne. 

Si  donnons  en  mandement,  par  lesdites  présentes,  à  noz  amez 
etféaulxles  gens  de  noz  comptes,  juge,  procureur  et  receveur 
ordinaire  de  nostredite  conté  du  Maine  et  à  tous  noz  autres 
justiciers  et  officiers  et  à  chacun  d'eulx,  pour  tant  que  luy  tou- 
che, que  ledit  seigneur  de  Loué,  ses  héritiers  et  ayant  cause 
ilz  facent  chacun  en  droit  soy  joyr  et  user  franchement,  plei- 
nement et  paisiblement  de  nostre  présente  grâce,  sans  en 
celuy  faire,  mectre  ou  donner  ne  souffrir  estre  fait,  mis  ou 
donné,  ores  ou  pour  l'avenir,  aucun  destourbier  ou  empesche- 
ment,  car  ainsi  nous  plaist-il  et  voulons  estre  fait.  Et  audit 
sieur  de  Loué  Tavons  octroyé  et  octroyons  de  grâce  espécial 
par  ces  présentes,  non  obstant  quelconques  instruccions  et 
ordonnances  par  nous  faites  sur  le  fait  de  nostredit  dommaine, 
que  en  ce  ne  luy  voulons  nuyre  ne  préjudicier  en  aucune 
manière.  En  tesmoing  de  ce  nous  avons  fait  mectre  nostre 
scel  à  cesdites  présentes. 

Donné  à  Angiés,  le  \ïif  jour  d'octobre,  Tan  de  grâce 
MGCCGLXVIL 

Ainsi  signé  :  Par  monseigneur  le  conte,  le  seigneur  de  Châ- 
vigné  et  le  juge  du  Maine,  présens. 

DE  Charbeye. 

IV.  —  1467  (v.  s.),  7  janvier.  —  Formule  du  vidimus  par 
la  cour  des  comptes  d* Anjou  des  lettres  relatives  à  Oizé, 
suivie  d'une  note  annonçant  que  la  vérification  a  été  retar- 
dée afin  d'entendre  le  procureur-receveur  de  Château-du- 
Loir{A.N.,  P  1343,  4). 

Aujourd'hui,  v®  jour  de  janvier.  Tan  M  CGCC  LXVII,  ont 
esté  veues  certaines  lettres  patentes  de  mondit  seigneur,  des- 
quelles la  teneur  suit  : 

(Ici  le  texte  des  lettres  du  S  octobre  ikGl). 

Veues  lesquelles  a  esté  consenti,  en  tant  que  nous  touche, 
rintérignementet  accomplissement  d'icelles  selon  le  contenu 
en  icelles  et  que  mondit  seigneur  le  mande  et  baillé  lettres 
verifficatoires. 

Depuis  a  esté  différé  de  bailler  ladite  verificacion,  et  oye 
l'opinion  de  maistres  Régné  Breslay,  advocat,  et  François  Le 
Chat,  procureur,  a  esté  délibéré  que  le  procureur  et  receveur 
de  mondit  seigneur  à  Ghasteau-du-Loir  sera  oy  sur  ce  à  l'assize 
prouchaine  ou  plus  tost,  s'il  vient  par  deçà. 

Fait  le  vu*  jour  de  janvier  oudit  LXVIL 


V.  —  1496-1533.  —  Livre  de  raison  des  Laval  La  Faigne 
(B.  N.,  fonds  français,  11557,  fol.  54-64). 

Mondict  seigneur  René  de  Laval,  seigneur  de  La  Faigne, 
l'un  des  cinq  filz  de  mondit  seigneur  Guy  de  Laval  (1),  sei- 
gneur de  Loué  et  de  sadite  femme,  seuUe  fille  du  seigneur 
de  Mongauger  et  conte  de  Nelle  (2),  a  eu  à  femme  et  espouse 

(1)  Voir  Le  Baud,  pages  65  et  66. 

(2)  Charlotte  de  Sainte-Maure,  qui,  entre  autres  héritages,  apportait  en 
dot  à  son  mari  la  seigneurie  de  La  Faigne,  laquelle  relevait  de  Château-du- 
Loir  et  fut  attribuée  à  René  I  de  Laval  La  Faigne  par  un  partage  passé  à  Sau- 


!9n 


'^^ 


—  14  — 

mademoiselle  Anthoy nette  de  Havart  (1),  dame  de  La  Rousière 
ou  Perche,  de  Ver  en  Chartrain,  Lyly  en  Caulx  (2),  Fresne  le 
Sanson  et  Montigny  ;  le  mariage  desquelz  a  noblement  llory 
tant  par  Texcellence  de  mondit  seigneur  René  de  Laval,  son 
espoux,  que  par  la  haultesse  et  excellance  de  messeigneurs  et 
dames  de  Touteville  (3),  dont  madite  damoiselle,  dame  de  la 
Rouzière,  est  parhaulte  noblesse  etpuys  naguères  extraicte  et 
descendue  :  et  lequel  mariage  a  produict  une  Heur  d'excel- 
lance,  que  Dieu  le  créateur  veille  garder  de  toute  maulvoise 
influence  et  corruption  :  c'est  leur  filz  unicque  et  seul  héritier 
messire  René  de  ï^aval,  chevalier,  seigneurde  La  Faigne,  lequel 
fut  né  ou  château  de  Montsabert  (4),  entre  deux  ou  troys 
heures  après  medy,  du  neufviesme  jour  de  janvier,  en  Tan  de 
Nostre  Seigneur  M  CCCC  XCXV  ;  et  fut  levé  sur  les  fons  de 
baptesme  en  Téglise  parochial  dudit  lieu  par  nobles  et  puissans 
René  de  La  Jumelière,  seigneur  de  Martigné,  et  Christofle  de 
Goulainne,  seigneur  dudit  Goulainne,  ses  parains,  et  mada- 
moiselle  Hardouyne  de  Laval,  dame  de  Gigné,  sa  marayne, 
et  seur  de  mondit  seigneur  René  de  Laval,  seigneur  de 
La  Faigne. 

Ou  livre  de  Sapience  préallégué  lysons  que  bien  souvent 


mur  le  14  décembre  1482  (Du  Chesne,  Montmorency,  p.  627).  Elle  mourut 
le  30  août  1485,  un  an  après  Guy  de  Laval-Loué,  son  époux,  décédé  le  19  dé- 
cembre 1484.  Tous  deux  furent  ensevelis  à  Benais  (Voir  Carré  de  Busse- 
rolle,  Dict.  (V Indre-et-Loire,  I,  211).  Un  dessin  de  Gaignières  a  conservé 
la  silhouette  de  leur  tombe  à  Benais.  L'original  est  à  Oxford,  mais  le 
cabinet  des  estampes  de  la  Bibliothèque  nationale  en  possède  un  calque 
{Pe  2,  63),  sur  lequel  on  lit  la  légende  suivante  : 

Ci  gist  messire  Guy  de  Laval,  chevalier,  seigneur  de  Loué  et  de  Benays, 
conseiller  et  premier  Chamberlain  du  roy  de  Sicille,  gouverneur  et  sénesclial 
d'Anjou,  qui  trespassa  le  xix*  jour  de  décembre,  Tan  M  CCCC  LXXXIIII. 

Ci  gist  madame  Charlotte  de  Sainte  More,  dame  de  Loué,  son  espouse,  qui 
trespassa  le  pénultième  jour  d'aoust  en  l'an  M  CCCC  LXXXV. 

(1)  Par  contrat  passé  à  Argueil  le  11  février  1494  (v.  s.). 

(2)  Lilli  (Eure),  voir  Le  Prévost,  Notes  sur  l'Eure^  II,  312. 

(3)  Antoinette  de  Havard  était  fille  de  Georges  de  Havard  et  d'Antoinette 
d*Estouteville. 

(4)  Montsabert,  château  dans  la  paroisse  de  Couture  (Maine-et-Loire). 

doibvons  recordez  la  mort  et  trespas  de  tous  preux  et  vaillans 
chevaliers,  notables  seigneurs  et  dames,  ad  ce  que  icelle  recor- 
dacion  nous  puisse  mouvoir  tant  à  faire  prière  à  Dieu  le  créa- 
teur, pour  leurs  âmes,  que  pour  nous  inciter  à  prandre  et  user 
de  telle  plénitude  de  vertuz  et  proesses  comme  ilz  ont  faict  en 
leur  vivant.  Ces  causes  nous  mouvans,  par  pitéable  récit, 
parlerons  comme,  par  divine  ordonnance,  la  mort,  à  toute 
créature  commune,  vulnera  ledict  vaillant  et  preux  seigneur 
monseigneur  René  de  Laval,  seigneur  de  La  Faigne,  lequel, 
pour  la  prudence,  fidélité  et  proesse  de  luy,  a  de  tout  temps 
esté  fort  bien  voulu  aux  singuliers  services  du  très  hault  roy 
Charles,  roy  de  France,  derrenier  de  ce  nom,  ensemble  du 
très  hault  prince  pour  lors  monseigneur  d'Alenczon,  lesqùelz, 
en  Tan  M  CCCC  XCVI  estoint  assemblez  en  la  ville  de  Paris, 
mesmes  mondit  seigneur  René  de  Laval,  seigneur  de  La  Faigne, 
pour  les  urgens  affaires  du  royaulme,  ausquelz  ledit  seigneur  de 
La  Faigne  vacqua  de  si  noble  proesse  qu'il  tomba  en  perplécité 
de  malladie  et  brève  extrémité  de  mort,  laquelle  sur  luy  tomba 
oudit  an,  le  jour  sainct  Germain,  derrenier  jour  de  juillet, 
avecques  groux  regretz  et  lamentations  de  plusieurs  princes 
et  chevaliers  qui  ploroint  la  mort  et  trespas  dudiet  deffunct 
monsieur  René  de  Laval,  et  par  lesqùelz  son  corps  fut  noble- 
ment et  honnorablement  porté  en  sépulture  en  Téglise  parochial 
de  sainct  Nycollas  du  Chardonnet,  en  ladicte  ville  de  Paris, 
où  encores  de  présent  il  gist(l),  auquel  deffunct  seigneur  Dieu 
le  créateur  veille  impartir  sa  bonté  infinie  et  miséricorde  ! 

Et  quombien  que  par  secondes  et  derrenières  nopces  ma- 
dicte  dame  de  La  Rosière,  espouse  dudit  deffunct  seigneur  de 
La  Faigne,  ait  esté  joincte  par  mariage  avec  deffunct  noble  et 
puissant  seigneur  monseigneur  Hugues  de  Broyés,  seigneur 
de  Nanthueil,  d'iceulx  ne  sont  yssuz  aucuns  enffans  (2). 

(1)  Ce  passage  montre  que  le  texte  a  été  écrit  au  fur  et  à  mesure  des  évé- 
nements, car  un  peu  plus  loin  ou  verra  que,  en  1526,  son  corps  et  celui  de  sa 
femme  furent  portés  à  Pontvallain. 

(2)  Ce  second  mariage  d'Antoinette  Havard  n*est  pas  mentionné  par  du 
Chesne. 

La  conservation  de  Texcellant  nom  et  magnificence  de  mes- 
seigneurs  et  dames  de  Laval  avec  leur  honnorable  postérité  à 
l'advenir,  aydant  Nostre  Seigneur,  se  pourra  maintenir  et  par 
faictz  excellans  augmenter  en  ce  que  peult  et  doibt  mondit 
seigneur  messire  René  de  Laval,  chevalier,  à  présent  seigneur 
de  La  Faigne,  auquel  Dieu  le  créateur  a  faict  infusion  de  grâce, 
par  laquelle  a  évité  touz  inconvéniens  de  junesse  en  ce  que 
luy  a  esté  possible  et  a  voulu  son  noble  estât  et  excellant  nom 
de  Laval  principiez,  maintenir  et  augmenter  joue  à  présent 
en  toutes  bonnes  meurs  et  excellans  faictz  de  guerre,  ce  que, 
par  augmentation  de  nom  et  félicité  parfaicte,  moyennant  la 
bonté  divine,  luy  soit  maintenu. 

Ledict  messire  René  de  Laval,  seigneur  de  La  Faigne,  ainsi 
que  preux  et  vaillant,  dès  Tan  M  D  XV,  au  jour  Saincte  Croix, 
voulut  noblement  par  faict  de  guerre  accompaigner  Testât 
royal  de  France  à  la  journée  de  Marignan,  quinze  mille  de 
Milan,  et  en  laquelle  journée  furent  les  Suisses  deffaictz  par 
les  Franczoys,  où  mondict  seigneur  messire  René  de  Laval, 
par  faiz  de  guerre  excellans,  acquist  estât  et  nom  de  chevalerie. 
Bien  peu  après,  par  la  volunté  de  Nostre  Seigneur,  a  esté 
ledict  messire  René  de  Laval,  chevalier,  seigneur  de  La  Faigne, 
conjoinct  par  mariage  avec  madame  Marie  de  Bussu,  seulle 
fille  et  héritière  de  noble  et  puissant  seigneur  monseigneur 
Artus  de  Bussu  et  Magdaleyne  de  [Donquerre],  son  espouse, 
seigneur  d'Aveluz,  de  Donquerre,  de  Bussu  et  autres  gros- 
ses terres,  lesquelz  en  face  d'Église  furent  honorablement 
espousez  à  Breteul  :  et  par  tel  excellant  mariage  de  mondict 
seigneur  messire  René  de  Laval,  chevalier,  seigneur  de  La 
Faigne,  et  madicte  dame  Marie  de  Bussu,  son  espouse,  ont 
jà  esté  produictz  troys  excellans  enfans,  assavoir  est  : 

Madamoiselle  Franczoyse,  leur  première  fille  et  enffant,  de 
laquelle  madicte  dame  acoucha  ou  chasteau  de  La  Faigne,  heure 
de  dix  heures  de  nuyt  ou  xv*  jour  de  febvrier,  mercredy  jours 
des  cendres,  en  Tan  mil  cinq  cens  et  vingt,  et  fut  baptisée  sur 
les  fons  de  l'église  parochial  de  Sainct- Pierre  de  Pont-Vallain 

par  monsieur  Loys,  prieur  de  Chasteaux  THermitage,  et  levée 
sur  lesdicts  fons  de  baptesme  par  noble  et  puissant  monsei- 
gneur Franczoys  de  Laval,  seigneur  de  Marcillé,  son  parain, 
et  oncle  dudict  messire  René  de  Laval,  et  très  nobles  et  très 
puissantes  dames  madame  Jehanne  d'Illiers,  dame  dudict  lieu 
et  du  Lude,  et  madame  Jehanne  de  LaChappelle,  dame  dudict 
lieu,  de  Basouges  et  Broassin,  ses  maraynes. 

En  Tan  M  D  X^Il,  madicte  dame  Marie  acoucha  à  la 
Puysaye  (1)  de  monseigneur  Loys,  leur  premier  filz,  le  dix- 
septiesme  jour  de  mars,  et  fut  baptisé  audit  lieu  par  l'abbé  de 
Saint-Vincent  ou  Perche,  et  levé  sur  les  fons  de  baptesme 
par  très  noble  et  puissant  seigneur  messire  Loys  de  Ven- 
dosme,  vydame  de  Chartres,  et  madame  Helayne  de  Boysy, 
son  espouse,  et  monsieur  Jehan  de  Boysset,  ses  parains  et 
marayne. 

En  continuant  le  très  excellant  sacrement  de  mariage  ainsi 
que  Dieu  Ta  ordonné,  fut  né  à  Nanthueil  monseigneur  Hugues 
de  Laval,  leur  segond  filz,  le  deuxième  jour  de  mars  en  Tan 
M  D  XXIII,  lequel  fut  baptisé  sur  les  fons  de  l'église  parochial 
de  Nanthueil  par  le  curé  dudit  lieu,  et  levé  sur  lesdicts  fonds 
de  baptesme  par  très  puissans  seigneurs  monseigneur  Hugues 
de  Broyé,  seigneur  dudict  lieu  et  de  Nanthueil,  et  madamoy- 
selle  de  Nanthueil,  son  espouse,  dame  de  La  Rousière,  et 
Jehan  de  Broyé,  son  frère,  seigneur  de  Passy,  ses  parains 
et  marayne. 

Au  vingt  deuxiesme  chappitre  de  Genèse  est  leu  que  Nostre 
Seigneur  voulut  tempter  le  prophète  Abraham,  et  luy  com- 
manda sacrifiez  son  filz  Ysaac,  dont,  pour  son  obédience,  Dieu 
le  créateur  luy  donna  et  à  toute  sa  postérité  sempiternelle 
bénédiction,  luy  promettant  multiplication  de  lignié,  laquelle 
subjugueroit  tous  ses  ennemys  et  luy  donneroit  abundance  de 
biens  et  bénivolence  envers  toutes  nations,  laquelle  chose  est 
fort  consolative  à  toute  obédiente  personne  ordonnée  oudict 
sacrement  de  mariage  abundante  en  lignié,  qui  aux  comman- 

(1)  La  Puysaye,  Eure-et-Loir,  canton  de  Senonches. 

démens  de  Dieu  est  du  tout  obédient.  Et  par  conséquence  si 
ladicte  très  excellante  lignié  de  mondict  seigneur  messire 
René  de  Laval,  chevalier,  seigneur  de  La  Faignc,  etdemadicto 
dame  Marie,  son  espouse,  se  croist  et  multiplie  par  bonne 
obédience,  pourront  acquérir,  et  touz  leurs  enffans,  la  béné- 
diction de  Dieu  le  créateur.  Et  pour  participation  d'icello, 
prions  Nostre  Seigneur  que  le  fruict  dont  madicte  dame  Marie 
est  de  présent  enfanté  puisse  parvenir  au  sainct  sacrement  de 
baptesme,  et  madicte  dame  se  puisse  réduyre  à  sancté  et 
et  joye.  Amen. 

Ainsi  que  naturellement  la  fleur  estant  en  Tarbre,  si  par 
vens,  gelées  ou  autres  véhémens  cas  opposites,  est  persécutée, 
en  brief  temps  vient  à  nyent  et  sans  perfection  de  fruict,  à  cas 
semblable  est-il  de  Tenfant  ou  ventre  sa  mère,  laquelle  aflligée 
par  tristesses,  doleurs  et  immaturées  malladies,  souvent  est 
abortif  et  adnichillé  comme  chose  non  concepne,  dont  la  mère 
est  moult  affligée  par  augmentacion  de  doleur  par  telle  adni- 
chillation  et  imperfection  de  son  fruict,  perte  d'ame,  détriment 
de  lignié  et  reprouche  envers  Dieu  et  les  hommes.  Et  tel 
véhément  péril  nous  a  esté  fort  éminant  envers  madicte 
dame  Marie,  espouse  de  mondict  seigneur  messire  René  de 
Laval,  seigneur  de  La  Faigne,  ausquelz  Dieu  le  créateur, 
comme  à  ceulx  qu'il  ayme,  a  envoyé  plusieurs  contrariétez 
à  la  fleur  et  fruict  dont  madicte  dame  pour  lors  estoit  ensaincte, 
à  laquelle  estoit  nécessaire  pour  perfection  de  son  fruict, 
prospérité  de  corps  et  toute  consolation  :  ce  que  luy  fut 
empesché  k  l'advenement  de  mondict  seigneur  oudict  chasteau 
de  La  Faigne  entour  la  feste  sainct  André,  en  ce  présent  an 
M  D  XXVI,  qui  par  longtemps  avoit  esté  absent,  ouquel  arriva 
garny  de  grosse  perplécité  et  afflixion  de  malladie  fort  véhé- 
mente, au  moyen  de  laquelle  malladie  fut  mondit  seigneur 
estimé  à  grant  péril  de  mort  par  plusieurs  excellans  médicins, 
laquelle  malladie  se  continua  jousques  à  la  feste  de  la  Purifi- 
cation Nostre  Dame  :  et  à  ces  causes,  madicte  dame,  ensaincte 
et  près  du  terme  de  son  enfantement,  fut  véhémentement 

affligée  par  grosses  inquiétations,  doleurs  et  compassions 
qu'elle  portoit  à  l'occasion  de  ladicte  véhémente  malladie  de 
mondict  seigneur,  son  espoux,  qui  luy  furent  griefvement 
opposites,  tant  à  sa  personne  que  au  fruict  dont,  comme  dict 
est,  estoit  ensaincte. 

On  ne  sçaroit  parfaictement  dire  ne  racomptez  les  gros 
regretz,  pleurs  et  gémissemens,  compassions  et  tristesses  que 
jà  faisoint  et  portoint  non  seulement  princes,  chevaliers  et 
gens  nobles,  mais  scmblablement  les  subgictz  et  peuple  innu- 
mérable,  qui  jà  ploroint  la  doloreuse  séparation  de  tel  june  et 
excellant  mariage  de  mesdicts  seigneur  et  dame,  et  offuscation 
estimée  dudict  fruict  de  madicte  dame  par  tel  préparatif  de 
mort  qui  si  véhémentement  avoit  tendu  son  dart  sur  ung  tel 
noble  et  vaillant  chevallier. 

Mais  tout  ainsi  qu'après  le  temps  nubileux  et  austère  ensuyt 
aménité,  doulceur  et  délectation,  ainsi  fait  Nostre  Seigneur  à 
ses  bons  serviteurs  et  amys  ce  qu'il  disoit  à  ses  apostres  : 
«  Voustre  tristesse  convertiray  en  joye  et  consollation.  »  Ce 
que  Nostre  Seigneur,  par  sa  saincte  grâce,  a  voulu  monstrez  à 
mesdits  seigneur  et  dame  de  La  Faigne  par  œupvre  miracu- 
leuse, c'est  que,  ledit  jour  de  la  Purificacion  de  sa  glorieuse 
et  sacrée  mère,  mondit  seigneur  René  de  Laval,  désirantrésistez 
à  sadite  malladie,  prenant  tout  espoir  à  Dieu  le  créateur,  qui 
a  puissance  de  vulnérez  et  garir  toute  créature,  et  à  sa 
glorieuse  mère,  se  fîst  ledit  jour  conduire  et  menez  à  l'église 
parochial  de  Pont-Vallain  en  la  compaignie  de  madicte  dame 
ensaincte  d'enfant,  comme  davant  est  dit  :  et  comme  à  l'esti- 
macion  de  demye  heure  après  la  célébration  du  service  divin, 
et  que  par  eulx  fut  sacramentellcment  receu  le  précieux  corps 
Jhesus-Grist,  et  qu'ilz  furent  réduyz  en  leur  logis  oudit  bourg 
de  Pont-Vallain,  fut  mondit  seigneur  réduict  à  santé  et  pros- 
périté, et  madite  dame  son  espouse  en  ung  mésme  moment 
acoucha  d'un  très  beau  et  excellant  fîlz,  dont  tout  le  peuple 
de  Pont-Vallain  fut  grandement  récréé,  en  rendant  grâces 
à  Dieu   et    faisans  les  feuz  de   joye   par  tout   ledit  bourg. 

Le  mardyensuyvant,  estant  quart  jour  du  moys  de  fébvrier 
oudit  an,  pour  rendre  grâces  à  Dieu  le  créateur  et  à  sa  glo- 
rieuse mère,  fut  par  honnorable  compaignie  lediet  filz  duquel 
madicte  dame  estoit  acouchée  porté  et  présenté  à  ladite 
église  parochial  de  Pont-Vallain,  et  sur  les  fons  d'icelle  luy 
fut  baillé  le  sainct  sacrement  de  baptesmo  par  monsieur  Loys, 
prieur  de  Chasteaulx  TErmitaigo,  et  nommé  Jacques,  et  levé 
sur  lesdits  fons  par  nobles  et  puissans  seigneurs  monseigneur 
messire  Jacques  de  Daillon,  chevalier,  seigneur  du  Lude,  et 
monseigneur  Jehan  de  Laval,  seigneur  du  Boys-DaufTin,  et 
puissante  dame  madame  Franczoise  des  Mésangcres,  dame  de 
Mangé,  ses  parains  et  marrayne.  Auquel  petit  enfant,  mon- 
seigneur Jacques,  Dieu  le  créateur  veille  donnez  infusion  et 
participation  des  vertuz  et  bontez  de  mesdits  seigneur  et 
dame  père  et  mère,  parains  et  maraynes,  et  à  touz  finablement 
veille  donnez  fruition  de  la  vie  éternelle,  sans  obliez  ce  présent 
humble  et  suppliant  escripvain.  Amen. 

De  mesdictz  seigneur  et  dame  René  de  Laval  et  Marie  de 
Bussu,  son  espouse,  a  esté  depuis  conceu  ung  très  beau  filz, 
duquel  madicte  dame  accouchea  à  la  Puysay  entour  une  heure 
après  mesnuyt,  le  quinziesme  jour  de  mars  M  D  XXVII I, 
lequel  fut  baptisé  sur  les  fons  parochiaux  dudit  lieu  par 
monsieur  Pierre  de  Silly,  chantre  de  Bayeux,  et  sur  lesdictz 
fons  levé  et  nommé  Jacques  par  révérend  père  en  Dieu 
monseigneur  Jacques  de  Silly,  évesque  de  Sées,  et  Loys 
d'Estissac,  seigneur  dudit  lieu,  et  Denyse  de  La  Barre,  dame 
de  Villebon,  ses  parains  et  marayne. 

En  Tan  qu'on  disoit  MDXXX,  madicte  dame  Marie  do 
Bussu  acouchea  au  lieu  d(î  Tartigny,  le  jedi  absollu  estant  le 
quatorziesme  jour  d'apvril,  d'une  très  belle  fille,  laquelle  fut 
baptisée  le  mercredi  ensuivant  par  le  curé  du  villaige  et  nom- 
mée Magdaleyne  par  Anthoysne  Ravenel,  cousin  germain  de 
ladicte  Marie,  seigneur  de  Rantigny,  Sablonnières  et  Boisy, 
et  Louys  de  Launoy,  seigneur  de  Morvillier  et  de  Solloville, 
et  damoyselles  Magdaleyne  de  Donquerre,   mère  de  ladite 

Marie,  et  Marie  de  Quely,  fille  du  seigneur  de  Quely,  femme 
de  Franczoys  de  Launoy,  ses  parains  et  maraynes. 

L'an  de  salut  M  D  XXXII,  en  décembre,  le  premier  jour 
qu'on  célébroit  le  sainct  dimenche  après  mèdy,  entour  deux 
heures,  ou  beau  verger  de  la  Rousière,  aproduict  rose  d'excel- 
lance  ma  predicte  dame  Marie  de  Bussu,  vraye  espouse  de 
mondict  seigneur  messire  René  de  Laval  :  c'est  une  très  belle 
et  très  excellante  fille  de  laquelle  est  acouchée,  laquelle  sur 
les  fons  de  l'église  de  Sainct-Cyr  et  par  le  vicaire  dudit  lieu 
fut  baptisée  et  nommé  Jacqueline,  et  sur  lesdits  fons  levée  et 
tenuepar  Monseigneur  Jacques  de  Mésières,  seigneur  de  Mon- 
tuelet  de  Montigny  (1),  et  damoyselle  Katherine  des  Essars, 
dame  de  la  Pommeraye  et  de  Beauche,  et  damoyselle  Franczoyse 
de  Laval,  seur  aysnée  de  ladite  Jacqueline,  ses  parain  et 
maraynes. 

En  cest  endroit  nous  viendra  à  memoyre  le  chappitre  escript 
au  meillieu  de  la  première  pagee  du  quart  fueillet  précèdent 
ouquel  est  traicté  de  la  mort  et  trespas  dudict  defTunct  mon- 
seigneur René  de  Laval,  seigneur  de  La  P'aigne,  lequel  tres- 
passa  en  la  ville  de  Paris,  en  l'an  M  GGCC  XGVI,  et  fut  en- 
sépulturé  en  l'église  parochial  Sainct-Nycolasdu  Chardonnet, 
comme  plus  à  plain  est  escript  oudit  chappitre.  En  faisant  et 
célébrant  laquelle  sépulture,  fut  par  le  curé  de  ladite  église 
concédé  et  déclaré  estre  licite  dedans  trente  ans  ouvrir  la 
sépulture  et  d'icelle  levez  son  corps,  le  partir  de  ladite  église 
et  le  conduvre  en  aultre  sainct  lieu,  à  la  volunté  de  messei- 
gneurs  ses  parents,  à  laquelle  concession  vigillantement  a 
voullu  entendre  noble  et  puissant  messire  René  de  Laval, 
chevalier,  filz  unique  dudit  delTunct  et  de  madamoiselle  An- 
thoynette  de  Havart,  son  espouse,  à  laquelle    lediet  cheva- 

(1)  Ce  Jacques  de  Mézières,  seigneur  de  Montuel,  était,  depuis  le  23  dé- 
cembre 1517,  l'époux  de  Marie  de  Trousseau  ville. 

On  trouvera  aux  Archims  historiques  du  diocèse  de  Chartres  un  article 
de  M.  Durand  sur  le  Château  de  Montuel,  lequel  renferme  l'énumération 
des  alliances  contractées  par  les  filles  et  la  petite-fille  de  Jacques  de  Mon- 
tuel avec  des  seigneurs  du  «ang  de  Laval. 


--^J 


—  22  — 

lier,  son  filz,  a  de  ce  faict  plusieurs  propos  sur  lesquelz  la 
tant  dévote  damoyselle  a  tant  de  foiz  de  cueur  dévot,  les 
mains  levées  au  ciel,  requis  Nostre  Seigneur  luy  faire  ceste 
grâce  son  corps  vif  ou  mort  acompaignez  et  conduyre  le 
noble  corps  de  son  bon  et  loyal  espox  deffunct  en  Téglise 
parochial  de  Pontvallain,  laquelle  péticion  Nostre  Seigneur 
a  voulu  admettre  :  parquoy  ladite  notable  et  dévote  damoy- 
selle, après  avoir  esté  ecclésiastiquement  ordonnée,  repré- 
senta son  ame  fi  Dieu  et  trespassa  à  Paris  en  la  maison 
de  La  Faigne,  rue  Sainct-Anthoine,  en  Tan  de  Nostre  Sei- 
gneur M  D  XXVI,  le  dixiesme  jour  de  mars.  Alors  et  ins- 
tance duquel  trespas  de  laquelle  damoyselle  ledict  noble  che- 
valier son  filz,  bien  averti  de  la  proxime  exécution  desdits 
trente  an,  terme  concédé  levez  ledict  corps  de  ladicte  église 
Sainct  NycoUas,  il  avoit  ja  par  délibération  sumptuouse  entre- 
prins  promptement  faire  levez  et  translatez  ledict  corps  ; 
laquelle  entreprinse  fut  décentement  congrue  a  ordonnez 
par  ung  moyen  de  la  conduicte,  voaige  et  sépulture  que  ledicts 
loyaulx  aymans  conjoincts  par  mariage  en  leur  vivant  avoint 
par  singulier  désir  et  dévotion  eslevé  eu  ladite  église  paro- 
chial de  Pont  Vallain,  qui  est  Tancienne  et  primitive  fonda- 
tion des  defTuncts  seigneurs  et  dames  de  La  Faigne,  laquelle 
congruité  n'estoit  pour  satisfaire  et  meptre  en  obly  les  grans 
regretz  de  Textréme  départie  paternelle  ot  maternelle  que  le 
très  noble  chevalier  René  de  Laval  en  son  cueur  portoit  et 
retenoit. 

Le  vroy  et  filial  chevallier,  par  meure  et  dévote  délibération, 
premier,  par  permission  épiscopalle,  fist  levez  et  tirez  hors  de 
ladicte  église  Sainct  Nycollas  le  corps  dudict  deffunct  monsei- 
gneur René  de  Laval,  son  père,  et  honnorablement  fut  conduit 
et  apporté  à  ladite  maison  de  La  Faigne  en  Paris,  rue  Sainct 
Anthoyne,  où  gysoit  trespassée  ladicte  en  Dieu  dévotte  damoy- 
selle Anthoinette,  son  espouse,  du(iuel  lieu,  en  la  présence  de 
plusieurs  seigneurs  et  gentilzhommes,  entre  autres  monsei- 
gneur de  Renthigny,  noblement,  on  habitz  de  deul,  avec  treze 

povres  portant  habitz  et  chapperons  de  deul,  tenans  chacun 
une  torche  parrée  d'armoyrie,  furent  les  deux  corps  nobles  mis 
et  ordonnez  chacun  en  son  vaisseau,  puys  joincts  et  acom- 
paignez en  ung  seul  et  commun  chariot  comme  s'ilz  estoint 
assemblez  par  rénovacion  de  mariage,  qui  fut  chose  à  veoirs 
bien  pitoyable. 

Et  duquel  lieu  et  ville  de  Paris  ilz  furent  levez  et  partiz,  et 
Tordonnance  prédicte,  et  par  petites  journées,  enrichies  de 
divin  service  et  multiplication  d'aulmosnes,  conduitz  et  renduz, 
à  ung  mardi  au  soir,  premier  jour  d'apvril,  au  bourg  de  Pont- 
Vallain,  où  lesdicts  nobles  corps  furent  par  les  gens  d'église, 
manans  et  habitans  dudict  lieu,  et  plusieurs  autres  circum- 
voysins  revérentement  et  honnorablement  receuz  et  descenduz 
en  la  chappelle  de  THostel  Dieu  dudict  lieu,  en  laquelle  repo- 
sèrent jousques  au  lendemain  mercredi  des  ténèbres,  neuf  heu- 
res du  matin,  qu'ilz  furent  levez  et  portez  revérentement  en 
ladicte  église  de  Pont-Vallain,  chacun  en  ordonnance  particu- 
lière par  plusieurs  nobles  à  ce  ordonnez,  en  la  compaignie  de 
monseigneur  du  Boys  Daulphin,  monseigneur  du  Lude,  mon- 
seigneur deMarcillé,  monseigneur  de  Broassein,  monseigneur 
de  Lézé  (1),  monseigneur  de  Malicorne,  monseigneur  de  Mon- 
dan  et  plusieurs  nobles  du  pays,  qui  lesdicts  corps  présentèrent 
en  ladicte  église  avecques  chappelle  noblement  ordonnée  et 
garnye  de  luminaire  à  grant  nombre.  Et  fut  le  service  divin 
célébré  par  révérens  pères  en  Dieu  monseigneur  Tabbé  de 
Beaulieu,  monseigneur  Tabbé  de  TEspau,  monseigneur  Tabbé 
de  Vaas,  le  prieur  de  Ghasteaux  l'Hermitage,  et  plusieurs  autres 
vénérables  curez  et  gens  «réglise.  Et  après  avoir  esté  célébré 
messe  sollennelle  par  ledict  révérend  abbé  de  TEspau,  furent 
par  luy  lesdicts  deux  corps  nobles  de  mondict  seigneur  René 
de  Laval,  seigneur  de  La  Faigne,  et  de  madicte  damoyselle 
Anthoynette  de  Havart,  dame  de  la  Rouzière,  vénérablement 
inhumez  ou  cueur  de  ladicte  église  parochial  de  Pont-Vallain, 

(1)  Guy  de  Laval-Lezay,  fils  de  Pierre  de  Laval-Loué  et  de  Philippe  de 
Beaumont-Bressuire. 

les  âmes  desquelz,  ensemble  de  leurs  deiïuncts  nobles  parens 
et  amys,  puissent  éternellement  es  cieulx  régner.  Amen. 

Après  avoir  leu  comme  messire  René  de  Laval,  chevalier, 
seigneur  de  La  Faigne,  s'est  noblement  et  fdliallement  acquicté 
à  la  funéralle  pompe  paternelle  et  maternelle,  il  est  requis  en 
ce  présent  chappitre  faire  récit  de  sa  mort  et  extrémité,  et 
comme  ou  trentehuytiesmc  an  de  son  eage  et  nativité  ledict 
vaillant  chevallier  a  laissé  les  armes  funes  et  mortelles  pour 
triumfez  aux  armes  de  Jesu  Crist  spirituelles  et  immortelles  ; 
et  comme  sa  très  noble  dame  espouse  et  amie  Marie  de  Bussu 
s'est  honorablement  aequictée  à  la  parfaicte  exécution  du  tes- 
tament et  volunté  extrême  dudit  chevalier,  lequel,  après  pro- 
lixité de  malladie,  congnoissant  par  inspiration  la  brèvité  de 
ses  jours  et  mort  luy  estre  prouchaine,  s'est  ledict  chevalier, 
ferventement  dispousé  à  icelle  recepvoir  ;  mais  premièrement 
a  désiré  visitez  et  prandre  congé  de  messeigneurs  ses  parens 
de  l'excellant  nom  de  Laval,  ausquelz  le  bon  zélateur  a  par 
charitable  supplication  recommandé  après  sa  mort  sa  très 
loyalle  espose  madame  Marie  de  Bussu,  ensemble  ses  très 
excellans  et  nobles  enffans,  qu'il  congnossoit  bien  brief  demou- 
rer  pupilles.  Et  lequel  chevalier,  après  s'estre  reconsilié  à 
Nostre  Seigneur  et  avoir  présenté  ses  humbles  supplications 
à  Notre  Dame  de  La  Faigne,  partit  en  lectière  de  son  chasteau 
de  La  Faigne,  le  seziesme  jourdc  febvrier  en  l'an  M  D  XXXIl, 
commenczant  sadicte  visitacion  au  chasteau  du  Lude,  où  il 
séjourna  deux  jours  et  demy,  prenant  congé  non  seulement 
du  noble  chasteau  où  tant  de  foiz  il  avoit  prins  récréation  ; 
aussi  de  mes  seigneur  et  dame  du  Lude  (1),  ses  nobles  parens 
et  affîns  ;  puys  dudit  chasteau  continua  son  voaige  au  chasteau 
de  Marcillé,  visitant  son  tant  désiré  oncle  monseigneur  Franc- 
zoys  de  Laval,  seigneur  dudict  Marcillé  (2),  où  ledit  ciie- 
valier,  patient  mallade,  séjourna  deux  jours  persévérant  vers 
sondict  oncle  en  ses  humbles  recommandations. 

(1)  Jacques  de  Daillon  et  Madeleine  d'Uliers. 

(2)  Marcilly-sur-Maulne  (Indre-et-Loire). 

Oudict  lieu  continua  son  bon  propos  jusques  au  chasteau 
de  Maillé  (1),  où  il  séjourna  comme  à  l'estimacion  d'huyt  jours, 
pandant  lesquelz  fist  son  adieu  et  recommandations  à  mon- 
seigneur de  Maillé  et  autres,  ses  nobles  parens,  puys  du  tout 
renonce  à  Testât  de  ce  monde  et  se  fist  conduyre  à  ung 
sainct  lieu  de  religion  et  prieuré  de  Sainct  Venant  (2),  ouquel 
lieu,  comme  vroy  et  parfaict  religieux,  en  la  foy  de  Dieu,  aspi- 
rant de  cueur  parfaict  à  la  vie  pardurable,  après  avoir  demandé 
et  receu  les  dignes  sacremens  ecclésiasticques,  continuellement 

recordant  la  doloreuse  mort  et  passion  du  Rédempteur,  en  toute 
humilité  recommandant  par  tant  de  foiz  son  ame  à  Dieu,  heure 
de  compile,  le  bon  chevalier  accomplit  ses  jours  et  rendit  son 
ame  à  Dieu,  le  mardi  quatriesme  jour  de  mars,  l'an  davant 
dit  M  DXXXlI,aux  inestimables regrez  et  continuelz  doleurs 
de  madicte  dame,  sa  noble  et  loyalle  espose,  et  de  tous  mes- 
seigneurs et  dames  portant  le  très  excellant  nom  de  Laval. 

Le  mercredi  ensuyvant,  fut  le  noble  cueur  dudict  deiïunct 
chevalier  messire  René  de  Laval  mis  et  ensépulturé  davant 
le  maistre  autel  dudit  prieuré  Sainct  Venant  ;  puys  fut  son 
corps  en  lectière  funéralle  et  honnorable  porté  et  conduict  en 
l'église  collégialle  de  Maillé  par  messieurs  les  chanoynes  dudict 
lieu  et  plusieurs  autres  notables  gens  d'église,  à  laquelle  con- 
duicte  etfunéraille  assista  monsieur  de  Loué  (3),  monsieur  de 
Bressure,  son  fdz  aisné,  monsieur  de  Lézé  et  plusieurs  gen- 
tilzhommes  dupays.  Le  service  divin  dévotement  et  soUen- 
nellement  célébré,  fut  ledit  corps  descendu  en  la  voulte  cons- 
truicte  soubz  le  maistre  autel  de  ladicte  église  collégialle,  où 
reposent  plusieurs  corps  trespassez  de  messeigneurs  et  dames 
de  Maillé  et  où  semblablemont  a  reposé  ledit  corps  du  bon 
chevalier  messire  René  de  Laval  par  l'espace  d'un  an,  en  fai- 
sant par  lesdits  chanoynes  et  chappellains  de  ladicte  églises 

(1)  Maillé,  aujourd'hui  Luynes,  à  12  kilomètres  de  Tours. 

(2)  Saint-Venant  était  à  la  fois  paroisse  et  prieuré  dans  la  ville  de  Maillé. 

(3)  Gilles  I  de  Laval-Loué,  époux  de  Françoise  de  Maillé  (voir  Carré  de 
BusseroUe,  Dictionnaire  cV  Indre- et -Loire,  IV ,  131). 

continuelles  prières  et  oraisons  pour  Tame  du  très  fidèle  def- 
funct  chevallier. 

L'an  revollu,  madictedame  Marie,  sa  trèslovalle  espose,  qui 
en  la  compaignie  de  monseigneur  du  Boys  Daulphin  avoit  la 
charge  exécutoire  du  testament  et  ultime  volunté  dudict 
defîunct  chevalier,  soy  disposa  par  très  grant  vigillance  faire 
levez  de  ladite  voulte  et  église  coUègialle  de  Maillé,  le  corps 
dudict  delTunct  chevalier,  son  espox,  pour  icoluy  faire  conduyre 
et  prandre  continuelle  sépulture  en  Téglise  parochial  de  la  Puy- 
saye  ou  Perch»',  dyocèsede  Chartres,  au  chasteau  duquel  lieu 
madite  dame  avec  ses  nobles  enlTans,  a  depuys  faict  sa  conti- 
nuelle demeure,  ad  ce  que  la  veue  continuelle  de  la  sépulture 
plus  ferventement  fust  motive  aux  cueurs  tant  d'elle  que  de 
messeigneurs  sesdicts  enlfans  avoir  mémoyre  et  récordation, 
et  fain?  prière  pour  Tame  dudict  defFunct  et  excellant  cheva- 
lier, leur  père. 

Pour  faire  lequel  voaige  audict  lieu  de  Maillé,  partirent  du 
chasteau  de  La  Faigne,  monseigneur  de  Sainct  Aulbin  et  son 
frère  monseigneur  de  Théligny,  monseigneur  de  la  Hallebour- 
diére,  maistre  d'hostel  dudict  delFunet,  Jehan  d'Aubigny,  sei- 
gneur de  Montaupin,  messire  René  Alexandre,  chappellainde 
Sainct-Martin,  et  plusieurs  autres  nobles  avecques  aucuns 
gens  d'églist;  de  Pontvallain. 

Tous  lesquelz  partirent  dudict  chasteau  de  La  Faigne  le 
trezièsme  jour  de  mars  M  D  XXXI II,  et  au  soir  furent  k 
coucher  audict  lieu  de  Maillé,  où  ilz,  pour  diriger  leurs 
affaires,  séjournèrent  le  lendemain  ;  puys  le  jour  ensuyvant, 
au  bien  matin  fut  le  noble  corps  levé  et  extraict  de  la  chasse 
et  voulte  de  mesdicts  seigneurs  de  Maillé,  et,  après  avoir  esté 
célébré  sollennel  seivice  des  trespassez  par  les  chanoynes 
dudict  lieu  et  plusieurs  autres  gens  d'église,  ledit  corps  fut 
révérentement  posé  et  mis  en  ung  chariot  h  quatre  roes  garnv 
de  chappelle  de  mynuserie  couverte  de  veloux  noyr,  une  croiz 
blanche  dessus,  ledit  chariot  tvré  de  trovs  «''rans  roussins 
tous  couvers  de  housses  de  drap  noir  pandans  joue  en  terre, 

et  portans  chapperons  en  teste,  et  le  tout  semé  d'escussons  et 
armoyries  ;  au  partiz  duquel  corps  assistèrent  lesdits  chanoynes 
et  l'acompaignèrent  une  grant  demye  lieu  ;  puys  en  bon  ordre, 
tout  le  voaige,  précédoint  ledit  corps  vingt  quatre  povres, 
piedz  nudz,  habillez  de  deul,  le  chapperon  en  teste,  portans 
continuellement  chacun  une  torche  parée  et  armée  d'escussons  ; 
après  lesquelz  marchoint  continuellement  quatre  gens  d'église 
honnestement  vestuz  de  sourpeliz  ;  puys  les  nobles  et  autres 
serviteurs  en  bon  ordre  suyvoint  ledit  corps  :  ce  que  fut  en  tel 
ordre  continué  depuis  ladite  église  de  Maillé  jusques  à  la 
Puysaye. 

Au  dedans  duquel  voaige  se  firent  plusieurs  repos  et  stations  de 
nuy  t  et  de  jour ,  le  premier  en  l'église  de  Nuyllé  le  Pont  Pierre  (1)  ; 
le  segond  en  l'église  de  Villaynes  soubz  Lucé  (2)  ;  le  tiers  en 
Téglise  de  Bresteau  (3),  où  très  honnorablement  soy  acquicta 
monsieur  du  Boys  Daulphin,  proche  parent  ;  le  quart  repos  fut 
faict  à  la  Rousière  (4)  ;  et  le  cinquiesme  à  la  Lande,  où  fut  séjour- 
né et  faict  repos  deux  jours  et  troys  nuyts.  A  l'arivée  de  chacune 
lesquelles  églises  venoint  processionairement  bien  loing  au 
davant  ledit  corps  les  gens  d'église  de  chescune  paroisse  avec 
grant  nombre  des  nobles  et  autres  gens  du  pays,  ausquelz  pré- 
cédamment  avoit  esté  insinué  l'arrivée  dudit  corps  ;  à  laquelle 
furent  en  chacune  desdictes  églises  chantées  et  sollennizées 
vigilles  de  mors  par  les  curez  et  chappelains  desdictes  églises  ; 
puys,  le  lendemain,  avant  le  partement,  célébrées  et  dictez 
messes  et  faictes  distributions  et  aulmosnes  honnorablement, 
ainsi  qu'estoit  ordonné. 

Puys,  le  lendemain  au  bien  matin,  fut  ledict  corps  levé  de 
ladicte  église  de  la  Lande  et  honnorablement  conduit  à  l'église 
de  Nostre-Dame  des  Ressuinctes  (5),  demye  lieue  près  la  Puy- 

(1)  Neuillé-Pont-Pierre,  à  21  kilomètres  de  Tours. 

(2)  Villaines-sous- Lucé  est  dans  la  Sarthe,à  six  cents  mètres  du  Grand  Lucé. 

(3)  Breteau,  aujourd'hui  sur  le  territoire  de  la  paroisse  de  Beillé,  était  un 
fief  important  qui,  en  1533,  avait  pour  seigneur  Jean  de  Laval-Bois-Dauphin. 

(4)  La  Rozière. 

(5)  Les  Ressuintes,  Eure-et-Loir,  canton  de  La  Ferté-Vidame. 


I 


^^ 


as 


•.m  ,  ,j. 


—  28  — - 

soye,  auquel  Hou  se  fist  la  nohîe  (^t  vénérable  assemblée  pour 
ordonnez  de  la  funéralle  triumphe,  auquel  lieu,  tant  par  pro- 
cessions paroehialles  ({ue  autreuKMit,  se  trouvèrent  comme  à 
IVstimation  de  deux  cens  gens  d'église  en  habit  de  seurpelitz  ; 
aussi  l'excellant  nombre  de  grox  seigneurs,  entre  lesqijielz 
estoit  premier  monseigneur  de  Villebon  (l),  provost  de  Paris, 
monseigneur  du  Boys  Daulpliin,  monseigneur  de  Taillye, 
monseigneur  de  Beïlegarde,  monseigneur  de  la  Ventôse, 
monseigneur  de  la  Louppe,  monseigneur  de  Lezé,  monsei- 
gneur le  marquis  de  BrésoUes,  b»  seigneur  de  la  Pommeroye, 
et  plusieurs  autres  gentilzhommes  du  pays. 

Par  Tordonnance  desquelz,  entre  huyt  ou  neuf  heures  du 
matin,  ledict  corps  fut  party  dudict  lieu  en  Tordre  que  s'ensuyt. 

Premier,  marchoint  les  gens  dVglise  en  belle  ordonnance 
deux  et  deux  chacun  en  son  ordre  et  dignité.  Après,  marchoint 
les  vingt  quatre  povres  en  habitz  dessusdicts,  relTroichiz  de 
torches  armoyries  etescussons,  Fun  davant  et  Tautre  derrière. 
Après  marchoit  ung  page  monté  d^un  grant  roussin,  en  habitz 
de  deul,  portant  davant  luy  Fescusson  d\irmes  dudict  delîunct 
chevalier.  Puys,  le  suyvoit  ung  gentilhomme  monté  sur  ung 
autre  roussin,  habillé  comme  dessus,  portant  sur  ung  coyssin 
de  velox  noyr  Tarmet  et  espérons  dorez.  Après  marchoit  ung 
autre  gentilhomme  monté  et  acoustré  comme  dessus  est,  por- 
tant davant  luy  sur  ung  autre  coyssin  de  velox  noyr  la  cotte 
d^armes  dudict  chevalier.  Après  estoit  conduyt  le  corps  oudit 
charriot  en  deul,  comme  dit  est,  lequel  suyvoint  chacun  eu 
son  ordre  les  maistre  d'hostel,  ofïiciers  et  serviteurs  dudit 
chevalier,  tous  en  habitz  et  chapperons  de  deul.  Après  lesquelz 
marchoint  mesdits  seigneurs  et  gentilzhommes,  deux  et  deux, 
en  belle  ordonnance,  qui  estoit  chose  bien  piteuse  à  veoir. 
Suyvoit  après  grant  multitude  de  peuple  du  pays,  là  assem- 
blez par  compassion  de  la  mort  du  bon  chevallier. 

En  tel  ordre  fut  conduyt  ledit  corps  à  ladite  église  de  la  Puy- 

(1)  Jean  d'Estouteville,  seigneur  de  Villebon. 

saye,  davant  laquelle  fut  vénérablement  receu  par  les  révéren- 
dissimes  messeigneurs  Tévesque  de  Chartres  (1),  Tévesque  de 
Séez,  Tévesque  de  Lusson,  le  grant  doyen  de  Chartres  et  Tarche- 
dyacre  de  Dreux,  par  lesquelz  à  la  descente  dudit  corps,  fut 
faict  et  chanté  honnorable  service  des  trespassez,  et  iceluv 
introduict  dans  ladite  église,  fut  par  ledict  révérendissime 
évesque  de  Chartres  célébré  messe  en  pontificat.  A  la  célé- 
bration et  oblation  de  laquelle  firent  et  portèrent  le  noble  deul 
paternel  messeigneurs  les  enlfans  dudit  honnorable  deflunct 
chevalier,  c'est  assavoir  :  monseigneur  Loys  de  Laval,  seigneur 
de  La  Faigne,  acompaigné  de  mondit  seigneur  de  Villebon,  et 
Hugues  de  Laval,  seigneur  de  Bussu,  acompaigné  de  mondit 
seigneur  de  Taillye,  lesquelz  mesdits  seigneurs  les  enlTans 
portoint  en  manteaux  et  chapperons  habit  de  deul  moult  noble 
et  décent,  tenans  en  main  le  cierge  ardant  de  cyre  vierge. 

Après  laquelle  célébration  et  le  divin  service  dévotement 
chanté,  fut  par  mondit  seigneur  de  Chartres  le  corps  du  très 
excellant  chevaber  ensépulturé  en  ladicte  égHse  de  la  Puysave, 
soubz  la  voulte  du  maistre  autel,  qui  proprement  avoit  esté 
préparée.  Laquelle  enrichie  et  garnye  dudit  noble  corps  et  le 
divin  service  par  merveilleuse  ordonnance  solennellement 
célébré  le  vingt  quatries:ne  jour  de  mars,  vigille  de  Tannun- 
liation  Nostre  Dame,  oudit  an  M  D  XXXIII,  checun  en  son 
ordre  et  dignité  fut  honorablement  receu  oudit  chasteau,  et 
traicté  au  banquet  de  plusieurs  mepts  et  services  de  poissons 
et  autres  choses  très  excellantes  et  requises  à  la  saison  de 
Caresme. 

Lequel  banquet  acompli  et  grâces  rendues  à  Nostre  Seigneur 
et  après  avoir  prins  congé  de  madicte  dame  et  de  messeigneurs 
ses  enffans,  touz  affligez  de  deul,  s'est  départie  la  noble  et  à 
jamays  mémorialle  compaignie. 

Gy  après  pourrons  veoir  ung  brief  et  moral  épytaphe  à 

(1)  Louis  Guillard,  évèque  de  Chartres  ;  Jacques  de  Silly,  évèque  de  Séez  ; 
Miles  d'illiers,  évèque  de  Luçon,  était  en  même  temps  doyen  de  l'église  de 
Chartres,  au  dire  de  M.  Merlet,  dans  ses  Dignitaires  de  réalise  de  Chartres. 

Fhonneur  et  mémoyre  perpétuel  de  mondit  deffunt  seigneur 
messire  René  de  Laval,  seigneur  de  La  Faigne,  lequel  a  esté 
extraict  du  cinquantiesme  et  derrenier  chappitre  du  livre  de 
Genèse  récitant  la  sépulture  du  patriarche  Jacob,  faicte  par 
ordonnance  divine  par  Joseph,  son  préamé  filz,  lequel  fist  en 
ung  charriot  honorablement  conduyre  le  corps  trespassé  de 
sondict  père  depuys  Egipte  jousques  en  la  terre  de  Ganaam,  à 
Tarche  nommée  Ebron,  sur  laquelle  sépulture  le  bon  Joseph,  à 
la  louenge  de  son  père,  imprima  ces  motz  : 

Vixit  virtuose, 

Vixit  gloriose. 

Duquel  epytaphe  doit  estre  vénérablement  décorée  la  sépul- 
ture dudict  defîunct  messire  René  de  Laval,  lequel  lors  qu'il 
vivoit  a  tousjours  retenue  la  moralle  sentence  du  glorieux 
saint  Jérosme  disant  ces  motz  :  la  souveraine  et  parfaicte  no- 
blesse est  floriz  et  soy  clarifiez  par  bonnes  vertuz.  Ce  que 
ledict  chevalier  a  de  tout  voulu  entretenir,  parquoy  il  règne 
en  gloyre  éternelle. 

Par  le  premier  point  :  Vixit  virtuose,  nous  fault  entendre 
que  le  bon  chevalier  en  ce  présent  monde  a  usé  de  sept 
vertuz  :  les  troys  premières  théologalles  ;  foy,  espérance  et 
charité.  De  la  vertu  de  foy  on  ne  pourroit  alléguez  chevalier 
qui  plus  parfaictement  en  ce  monde  se  soit  plus  fidèlement 
porté  en  affirmant  ses  parfaictz  propos  :  «  Par  la  foy  que  je  tiens 
de  mon  Dieu.  »  Son  espérance  n'a  esté  à  prolixité  de  vie  mon- 
daine, mais  s'est  conformé  au  benoist  sainct  Paoul  :  cupio 
dissolvi  cum  Cristo  :  cum  Cristo  melius.  Mon  espérance 
disoit  le  bon  chevalier  me  incite  ce  monde  laissez,  car  mieulx 
vault  avecques  Jesu  Grist  ou  ciel  régnez.  De  charitez,  l'excel- 
lance  des  vertuz,  ne  fut  jamays  le  bon  chevalier  relfroydi, 
mais  en  parfaicte  amour  persévéramment  a  aymé  son  Dieu  et 
son  prochain  comme  soy  mesme. 

Gontre  les  quatre  vertuz  moralles,  autrement  dictes  cardi- 
nalles  :  prudence,  force,  tempérance  et  justice,  jamays  ne  fut 
notté  le  prudent  chevalier  y  faire  offence,  mais  par  icelle  a 

grandement  enrichi  l'excellant  nom  de  Laval.  Par  sa  prudence 
est  parvenu  au  noble  et  excellant  mariage  de  madame  Marie 
de  Bussu,  sa  bonne  espose.  Pour  sa  prudence  a  esté  vouUu  des 
princes  et  seigneurs,  et  prudentement  dirigé  son  noble  main- 
tien. Sa  force  est  approuvée  inviolablement  contre  les  adver- 
sayres  de  la  foy,  seminatcurs  d'erreurs,  blasphémateurs  du 
nom  de  Dieu,  et  de  ses  saincts,  et  invocateurs  du  dyable,tous 
losquelz  le  vroy  chevalier  en  la  foy  de  Dieu  a  euz  en  horreur 
en  les  fuyant  et  expellant  de  sa  maison.  Tempérance  tout  son 
vivant  luy  a  tenu  parfaicte  compagnie,  comme  chacun  a  peu 
congnoistre.  Et  par  bonne  et  examinée  justice  le  bon  cheva- 
lier a  rendu  à  chacun  ce  que  luy  appartient.  A  la  raison 
desquellez  vertuz  nous  doibvons  luy  donnez  cedict  moral 
epytaphe  :  Vixit  virtuose^  et  par  bon  propos  y  adioustez  :  Vixit 
gloriose.  Gar,  par  sa  continuelle  opération  desdites  vertuz 
èsquelles  en  ce  monde  il  a  tlory,  nous  doibvons  parfaictement 
croyre  que  l'ame  du  fidèle  chevalier  glorieusement  vit  et  règne 
ou  royaulme  des  cieulx  avec  Nostre  Seigneur,  auquel  nous 
prirons  que  à  Madame  veille  impartir  en  santé  bonne  et  lon- 
gue vie,  et  à  messeigneurs  Loys  de  Laval,  Hugues  de 
Laval  (1),  Jacques  de  Laval,  le  maieur,  et  Jacques  de  Lîwal, 
lemyneur,  madamoysellcFranzcoise  de  Laval,  à  Magdalayne 
de  Laval  et  à  Jacqueline  de  Laval  (2),  derreniere  fille,  veille 
faire  et  donnez  augmentation  de  noblesse  des  sept  excellantes 
vertuz  précédentes,  et  paternelles,  que  ce  puisse  estre  à  la 
louenge  de  Nostre  Seigneur  et  exaltation  du  très  hault  et 
excellant  nom  de  Laval.  Amen. 

(1)  «  DuditRené  de  Laval  sortit,  comme  il  a  esté  remarqué  sy  dessus  Hugues 
de  Laval,  lequel  continua  la  postérité,  fut  seigneur  et  baron  de  La  Faisgne  » 
(Note  du  manuscrit). 

(2)  «  Jaqueline  de  Laval,  grande  mère  de  René  et  Charles  de  Sou  vigne  et 
de  Jaqueline  et  Anne,  les  de  Souvignés,  fis  et  filles  hissus  de  messire  Charles 
de  Souvigné,  chevalier  des  hordres  du  Roy  et  seigneur  et  baron  de  laRoche- 
Bousseau,  Puimorin,  la  Puisaio  et  la  Fouralière »  (Note  du  manuscrit). 

Laval.  —  Imprimerie  A.  Goupil. 

